সুভদ্রা
সুভদ্রা (সংস্কৃত: सुभद्रा) হলেন হিন্দু মহাকাব্য মহাভারতের এবং ভাগবত পুরাণের মতো প্রাচীন ধর্মগ্রন্থগুলোতে উল্লেখিত একজন গুরুত্বপূর্ণ ব্যক্তি। তিনি কৃষ্ণের ভগিনী, অর্জুনের স্ত্রী(পত্নী) এবং অভিমন্যুর মাতা। সুভদ্রা পুরীর জগন্নাথ মন্দিরে শ্রীকৃষ্ণ (জগন্নাথ হিসাবে) এবং বলরাম (বা বলভদ্র) সহ পূজিত তিন দেবতার মধ্যে একজন। বার্ষিক রথযাত্রার একটি রথ তাকে উৎসর্গ করা হয়।